Ingen alvorlige personskader, da tre biler stødte sammen.

Nordjyllands Politi skriver på deres twitterprofil, at tre personbiler er involveret i et færdselsuheld omkring klokken 16. Ifølge politiet er uheldet sket på Aalborgvej ved Lindenborg syd for Gistrup, men ellers er der kun få oplysninger fra vagtchefen. Ulykken skete i forbindelse med et venstresving, hvor to biler snitter hinanden og ryger på usikker kurs, hvorefter en tredje støder ind i dem, oplyser vagtchefen ved Nordjyllands Politi. Omkring klokken 17 skriver Nordjyllands Politi, at der er ryddet op efter uheldet, men opfordrer bilister til generelt at holde god afstand.